Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
28 พ.ย. 2562

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -6.13 จุด (-0.38%) ปิดภาคเช้าที่ 1,601.14 จุด ด้วยมูลค่าการซื้อขาย 20,707.05 ล้านบาท
Most Positive Impact: BDMS (+0.75 จุด), KBANK (+0.34 จุด), AWC (+0.3 จุด)
Most Negative Impact: AOT (-2.7 จุด), PTT (-0.68 จุด), IVL (-0.53 จุด)
ตลาดหุ้นส่วนใหญ่ในภูมิภาคปรับตัวลงจากความกังวลว่าการผ่านร่างกฏหมายฮ่องกงของ ปธน.ทรัมป์ จะทำให้ดีลการค้าเฟสแรกระหว่างสหรัฐฯ-จีนยืดเยื้อออกไป อย่างไรก็ตามเรายังคงมุมมองว่าสหรัฐกับจีนจะบรรลุข้อตกลงการค้าเฟสแรกกันได้ เนื่องจากจีนได้ออกมาแถลงว่าจะแยกทั้ง 2 เรื่องออกจากกัน และหากดูในรายละเอียดของกฎหมายยังถือว่าไม่ได้น่ากังวลมาก เช่น เปิดทางให้สหรัฐตรวจสอบสถานะฮ่องกงรายปี เพื่อประเมินสิทธิทางภาษีการค้าระหว่างฮ่องกงกับสหรัฐ และระงับการขายอาวุธให้รัฐบาลฮ่องกง
รายงานข่าวระบุจีนได้เรียกทูตสหรัฐเข้าพบ หลังปธน.ทรัมป์ได้ลงนามร่างกฎหมายฮ่องกงที่สนับสนุนการเรียกร้องประชาธิปไตยในฮ่องกง ทั้งนี้เราเชื่อว่าจีนแยก 2 ประเด็น คือ การเจรจาดีลการค้าเฟสแรก และการผ่านร่างกฏหมายฮ่องกง ออกจากกัน เพื่อจบดีลการค้าเฟสแรกกับสหรัฐและให้เศรษฐกิจจีนกลับมาขยายตัว (ช่วงที่เกิดสงครามการค้า GDP ของจีนลดลงอย่างต่อเนื่อง)
แนวโน้มตลาดบ่าย
แม้เราจะยังเชื่อว่าข้อตกลงการค้าเฟสแรกจะเกิดขึ้น แต่ประเมินตลาดจะยังเผชิญแรงกดดัน คาดกรอบ SET Index บ่ายนี้ที่ 1,600 – 1,610 จุด การอ่อนตัวของหุ้นกลุ่ม global play เป็นโอกาสในการทยอยสะสม เลือก PTTEP
กลยุทธ์การลงทุน เน้นลงทุนในกลุ่มที่มีปัจจัยหนุน และกำไร 2H19 มีแนวโน้มดี
1) กลุ่มหุ้นที่ได้ประโยชน์จากมาตรการภาครัฐ CPALL BTS ORI TFFIF STEC CK
2) กลุ่มปันผลสูง JASIF LH TISCO TCAP
3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
4) กลุ่มที่ได้ประโยชน์จาก IMO 2020 TOP PRM BGC
5) กลุ่มที่ได้ประโยชน์จากตัวเลขนักท่องเที่ยวจีนฟื้น AOT ERW MINT CENTEL
6) ปัจจัยเฉพาะตัว CPF GUNKUL TPCH JAS OSP TKN MEGA TU GFPT BDMS IVL RBF MAJOR PTT PTTEP BLA JMT
ประเด็นเศรษฐกิจที่สำคัญ วันศุกร์ติดตามตัวเลขเศรษฐกิจของ ธปท. และรายงานสรุปภาวะเศรษฐกิจของสหรัฐฯ (Beige book)
หุ้นแนะนำ PTTEP CK